Случај Блајбург
Случај Блајбург, познат као Блајбуршки масакр, односи се на догађај који се десио крајем Другог светског рата током маја 1945. године, када jе на десетине хиљада војника и цивила повезаних са снагама Осовине, који су бежали из Југославије, било поново враћено у земљу. Убијено је на хиљаде људи, а многи су били злостављани и присиљавани на дуге маршеве у радне логоре. Догађај је добио име по корушком пограничном месту Блајбург на аустријско-словеначкој граници где се одиграо највећи број репатријација. Убијени су припадници или сарадници фашистичких режима од стране припадника Југословенске армије. Међу настрадалима је највише било Хрвата, припадника усташа и домобрана.